EkBass/fiwiki-20250220-pages-articles huggingface dataset:
Bangladeshin lippu

Bangladeshin lippu syntyi vuonna 1971 bengalilaisten vapaustaistelijoiden lipusta. Bengalilaiset kävivät intialaisten tukemina lyhyen sodan Länsi- Pakistanin keskushallintoa vastaan. Sodan jälkeen Itä-Pakistan julistettiin itsenäiseksi Bangladeshin valtioksi. Vapaustaistelijoiden lipussa oli vihreällä pohjalla punainen pallo, jossa oli maan kartta keltaisella, mutta tämä ”Kultainen Bengali” -kartta jätettiin pois, koska sen katsottiin turhaan vaikeuttavan lipun piirtämistä ja kääntöpuolelta toteuttamista. Punainen vapauden aurinko kuvaa vapaustaistelussa annettua veriuhria. Vihreä taas kuvaa maan rehevyyttä. Punainen aurinko ei ole aivan keskellä lippua, vaan sivussa, jotta lipun liehuessa näyttäisi siltä, että pallo on keskellä. Bengalilaisista 88 prosenttia on muslimeita, ja vihreä kuvaa myös islamia. Vihreä kuvaa myös hedelmällisyyttä ja maan nuoruutta sekä tulevaisuuden uskoa. == Lähteet == == Aiheesta muualla == Lippu Luokka:Valtioiden liput
Belizen lippu

Belizen lippu on kehittynyt puolueen lipusta. Se on maailman kansallislipuista monivärisin. Belizen lippuna käytettiin vuodesta 1964, jolloin maa sai itsehallinnon, Yhtyneen Kansanpuolueen PUP:n lippua. Maa itsenäistyi lopullisesti vuonna 1981, ja PUP:n lippuun lisättiin kansallisen yhteisymmärryksen merkiksi punaiset raidat. Punaiset raidat ovat peräisin pääoppositiopuolueen, oikeistolaisen Yhtyneen Demokraattisen Puolueen UDP:n lipusta. Lipulla saatiin myös vasemmistolaisen ammattiyhdistysliikkeen tuki, joka oli PUP:n kannalta tärkeä. Näin ollen lippu muistuttaa hieman Laosin lippua. Lipussa on keskellä 1800-luvulta peräisin oleva vaakuna. Vaakuna sijaitsee valkoisessa ympyrässä, jota ympäröi laakerinseppele, jossa on 25 lehteä. Vaakunassa seisoo kaksi ristiveristä miestä, mulatti, belizeläisittäin kreoli, ja mestitsi. Tämä kuvaa rotujen sekoittumista Belizessä. Vaakunassa on myös kansallispuu mahonki. Lisäksi vaakunassa on kilpi, jossa on perinteisiä puunhakkuuvälineitä ja purjelaiva. Ne kertovat Belizen perinteisistä elinkeinoista. Vaakunassa lukee latinaksi Sub umbra floreo, kukoistan varjossa. Lause viittaa Britannian suojelukseen, joka on jatkunut siirtomaavallan päättymisen jälkeenkin. Arkisissa yhteyksissä lippu usein piirretään ilman monimutkaista vaakunaa.Kimmo Kiljunen: Maailman maat – liput ja historia, artikkeli Belize. Helsinki: Into 2013 ISBN 978-952-264-157-1 ==Lähteet== Luokka:Valtioiden liput lippu
Adžarian autonominen sosialistinen neuvostotasavalta

Adžarian autonominen sosialistinen neuvostotasavalta (Adžarian ASNT) oli autonominen neuvostotasavalta Georgian SNT:ssä. Neuvostoliiton hajottua vuonna 1991 Adžarian ASNT muuttui Adžarian autonomiseksi tasavallaksi, joka on osa Georgiaa (ent. Gruusia). Luokka:Autonomiset sosialistiset neuvostotasavallat
Etelä-Ossetian autonominen alue

Etelä-Ossetian autonominen alue on Gruusian sosialistisen neuvostotasavallan kansankomissaarien keskuskomitean 29. huhtikuuta 1922 julkaiseman dekreetin perusteella muodostunut oblast, jonka päähallintopaikaksi määriteltiin Tskhinvali.Symposiumgeorgia.org Dr. George Otxmezuri: Administrative Status and Ethnic Composition of Shida (Inner) Kartli (according to historical sources) Pdf-tiedosto 20\. syyskuuta 1990 paikalliset viranomaiset julistivat autonomisen alueen Etelä-Ossetian sosialistiseksi tasavallaksi Neuvostoliiton rajojen sisällä, mitä Gruusian sosialistisen neuvostotasavallan hallitus ei hyväksynyt johtajansa Zviad Gamsahurdian johdolla, vaan julisti 11. joulukuuta 1990 Etelä-Ossetian autonomisen alueen lakkautetuksi. Etelä-Ossetian sosialistisen tasavallan itsenäistyminen Gruusian sosialistisesta tasavallasta olisi voinut johtaa siihen, että se olisi anonut Sosialististen neuvostotasavaltojen liiton jäsenyyttä ja tulla tasa-arvoiseksi kaikkien muiden täysivaltaisten neuvostotasavaltojen kanssa. ==Lähteet== Luokka:Georgian entiset valtiot ja valtiomuodostelmat Luokka:Etelä-Ossetia
Iglu

Iglu, eli aputiak, on perinteinen inuitien käyttämä kupolimainen lumesta rakennettu asumus, jossa asuttiin talviaika tai joka tehtiin tilapäiseksi tukikohdaksi metsästysretkellä. Igluja käytettiin Mackenziejoen suiston ja Labradorin niemimaan välisellä alueella. Kesäisin asumuksena käytettiin hylkeennahkaisia telttoja. == Rakenne ja käyttö == Iglu rakennetaan harkkomaisista lumilohkareista. Materiaalina parasta on tuulen kovaksi pakkaama lumi, josta voi leikata harkkomaisia kappaleita pitkällä veitsellä. Veitset tehtiin ennen valaanluusta, nykyisin käytetään metalliteriä. Harkot ovat kooltaan noin 60 cm leveitä, 120 cm pitkiä ja 20 cm korkeita. Iglu rakennetaan harkoista ulkokehältä edeten spiraalimaisesti ylös ja keskelle päin. Harkot veistetään yläpinnaltaan sisäänpäin kalteviksi, jotta saadaan tiivis kupolimainen rakenne. Saumat tiivistetään irtolumella. Kupolin rakenteen lukitsee keskimmäinen harkkokappale, josta hivenen sivulle puhkaistaan ilmanvaihto- ja savuhormina toimiva tuuletusaukko. Kupolissa voi olla ikkuna; kirkas jäälohkare tai hylkeensuolista pingotettu kalvo. Kulkureittinä sisään toimii noin kolmimetrinen ahdas lumesta rakennettu tunneli. Sisäänkäyntitunnelin päähän ripustettiin hylkeennahkainen verho, tai rakennettiin suojaseinä vetoa vähentämään. Kokenut rakentaja pystytti iglun 1–2 tunnissa. Sisustuksena oli reunoilla makuutasot, lumiset korokkeet, pinnalla puunrisuja ja niiden päällä karibunnahkoja. Keskellä oli tulisija hylkeenrasvan polttamiseen valoa ja ruuan valmistusta varten. == Asuminen == Yleensä iglussa asui yksi perhe, mutta iglukupoleita myös rakennettiin useita peräkkäin ja yhdistettiin tunneleilla, jotta saatiin asumukset 15–20 hengen perhekunnille.Gadacz, Rene R.: Igloo, The Canadian Encyclopedia 2009. Historica Foundation of Canada. Web archive 2009 Asukkaat ja sisällä tapahtuvat toiminnot nostavat sisäilman lämpöä ja ilmankosteutta, joka tiivistyessään lumipintaan jäätyy ja aikaansaa ilmatiiviin, jäisen sisäpinnan. Koska tiivis jääpinta ja lumikerros eristävät hyvin, iglussa on lämmintä. Sisälämpötila voi olla −45 °C pakkasella jopa −7:stä +16 °C:seen, vaikka ainoa lämmönlähde olisi asukkaiden ruumiinlämpö. Osa inuiteista asui koko talven igluissa, osa puolestaan asui suurimman osan talvesta puoliksi maahan kaivetuissa, maapohjaisissa ajopuusta ja valaanluista rakennetuissa majoissa ja käytti igluja metsästysretkien tilapäismajoitukseen. Igluja on tehty myös nurmiturppaista, kivistä ja puusta. == Lähteet == == Aiheesta muualla == Luokka:Asumukset Luokka:Pohjois-Amerikan alkuperäiskansojen kulttuuri Luokka:Eskimot Luokka:Lumi
Uusis

Uusis voi tarkoittaa: * Uusikaupunki, kaupunki Varsinais-Suomessa. * Markku Uusipaavalniemi, suomalainen curling-pelaaja.
Beninin lippu

Beninin lippu on panafrikkalainen trikolori, jonka mallina on Ghanan lippu. Dahomeyn kuningaskunta eli Orjarannikko ajautui 1890-luvulla sotiin alueelle palmu- ja kahviplantaaseja sekä kauppapaikan perustaneita ranskalaisia vastaan. Ranskalaiset kukistivat kuningas Béhanzinin joukot 1894 ja korvasivat silloisen elefanttilipun Ranskan trikolorilla. Alueesta tuli osa Ranskan Länsi-Afrikkaa. Jo ensimmäisen maailmansodan aikaan Ranskan vastainen mieliala yltyi mielenosoituksiksi ja kapinoiksi. Ne nujerrettiin väkivalloin. Toisen maailmansodan heikentämä isäntämaa myöntyi 1946 muuttamaan Dahomeyn aseman Ranskan unioniin kuuluvaksi merentakaiseksi territorioksi. Pakkotyöjärjestelmästä luovuttiin 1952 yleislakon jälkeen ja ensimmäiset poliittiset puolueet syntyivät. Vuonna 1958 Dahomey sai autonomisen tasavallan aseman Ranskan yhteisössä. Ranskan siirtomaajärjestelmän luhistuessa Afrikassa maa itsenäistyi vuonna 1960. Dahomeyn lipuksi suunniteltiin panafrikkalainen trikolori, joka tosin eroaa muista siten, että vihreä kenttä on pystyssä tangonpuoleisella laidalla, keltainen ja punainen liehuvat vaakasuorassa. Vihreä kuvaa maan vehreyttä ja toivoa. Punainen ja keltainen kuvaavat vaurautta (afrikkalaista yhtenäisyyttä) ja kansallista rohkeutta (kansallistuntoa). Vuonna 1960 valittiin maalle sen ensimmäinen presidentti. Valituksi tullut Hubert Maga kielsi muut puolueet ja ammattiliitot. Vuonna 1963 heimoristiriidat kärjistyivät. Seurasi yleislakko ja sotilasvallankaappaus 1963. Seuraavina vuosina epävakaus jatkuin, ja kymmenessä vuodessa seurasi kahdeksan sotilaskaappausta ja sotilashallitusten kokoonpanot vaihtuivat. Vuoden 1972 sotilasvallankaappausta johtanut majuri Mathieu Kérékou, jonka sotilashallitus vakiinnutti maan oloja, julisti maan sosialistiseksi kansantasavallaksi. Hallinnosta vastaavaan vallankumousneuvostoon tuli edustajia maan eri väestöryhmistä ja kustakin osasta. Kansallistaminen koski pankkeja ja avainasemassa olleita teollisuuslaitoksia. Vuonna 1975 valtion nimi muutettiin. Uusi nimi Benin oli neutraalimpi heimoristiriitoja ajatellen kuin aiempi Dahomey. Uusi lippu oli kokovihreä "vallankumouslippu", jonka lipun tangonpuoleiseen yläkulmaan lisättiin vallankumouksen punainen tähti. Virallisesta ideologiasta, marxismi-leninismistä luovuttiin 1990 ja monipuoluejärjestelmä sallittiin uudelleen. Aiempi panafrikkalainen trikolorilippu otettiin jälleen maan viralliseksi lipuksi. == Lähteet == == Aiheesta muualla == Lippu Luokka:Valtioiden liput
Virkkuukoukku

Virkkuukoukku (myös virkkauskoukku) on noin 15 cm pitkä puikko, jonka toisessa päässä on koukku. Yleensä koukuissa on puolivälissä levennys paremman otteen saamiseksi. Virkkuukoukkua käytetään virkkaamiseen. Koukkuja on saatavilla monia eri kokoja, pienimmät ovat kooltaan 0,5 ja suurimmat 15. Koko ilmaisee koukun paksuutta millimetreinä. Yleensä pienimmät virkkuukoukut valmistetaan alumiinista, mutta isommat (yli 5) valmistetaan yleensä muovista. Nykyään on saatavilla myös puu- ja bambukoukkuja. Bambukoukut on valmistettu hienosyisestä bambusta ja ovat hyvin kevyitä. Bambukoukkuja on saatavilla rajoitettuja kokoja 3,5 mm:stä 6 mm:iin. Puiset koukut on usein valmistettu käsityönä erilaisista kovista puulajeista, ja ne ovat usein koristeellisia. Puisissa koukuissa koot alkavat 3,5 mm:stä ylöspäin. Euroopan ulkopuolella valmistetuissa koukuissa kokomerkinnät ovat erilaisia kuin Euroopassa valmistetuissa koukuissa. Esimerkiksi Yhdysvalloissa käytetään kirjaimia numeroiden sijaan ja englantilaiset numerot kulkevat vastakkaiseen suuntaan. Kokotaulukko == Koukkuamiskoukku == Koukkuamiskoukku muistuttaa muuten virkkuukoukkua, paitsi että se on pitempi ja siinä on toisessa päässä este, joka estää silmukoiden putoamisen. Koukkuamiskoukkuja on myös kaksipäisiä malleja, jotka muistuttavat pyöröneulepuikkoa, jossa vaijerin molemmissa päissä on virkkuukoukut. Koukkuamiskoukkua käytetään koukkuamiseen, jota kutsutaan myös tunisialaiseksi virkkaukseksi tai kaksisuuntaiseksi virkkaukseksi. ==Katso myös== * Koukkuaminen == Lähteet == * Eaton, J. Virkkaajan vinkin, s. 11. Suom. Helena Anttila-Kivimäki. Otava. 2009. ISBN 978-951-1-24072-3 * http://www.novita.fi/public/File/koukkuaminen.pdf ===Viitteet=== == Aiheesta muualla == *Käspaikan virkkaus-työpaja *Viivin virkkausnetti Luokka:Virkkaus
Metoikit

Metoikit () olivat antiikin Ateenassa asuvat vieraspaikkakuntalaiset. Useimmat heistä olivat kreikkalaisia, mutta heidän joukossaan oli myös barbaareja, kuten foinikialaisia ja fryygialaisia. Heitä oli ehkä puolet varsinaisten kansalaisten lukumäärästä, eli noin 20 000\. Metoikkeja koskivat samat velvollisuudet kuin kansalaisia, mutta he maksoivat myös erillistä veroa (metoikion). Metoikit eivät saaneet omistaa taloja eivätkä maata. He palvelivat Ateenan armeijassa raskasaseistettuna hopliitteina, kevytaseistettuina tai laivastossa. Metoikit toimivat pääasiassa käsiteollisuuden ja kaupankäynnin piirissä. Perikleen vuonna 451 eaa. säätämän lain mukaan metoikkinaisen ja ateenalaisen miehen lapsilla ei ollut kansalaisoikeutta. Metoikille saatettiin antaa kansalaisoikeus. ==Lähteet== Luokka:Antiikin Ateena
The Last Tour on Earth

The Last Tour on Earth on Marilyn Mansonin 15. marraskuuta 1999 julkaistu live-albumi. Albumista on myös julkaistu rajoitettu kahden levyn erikoispainos. == Kappalelista == # # # # # # # # # # # # # # == Bonuslevyn kappaleet (rajoitettu kahden levyn painos) == #Coma White #Get My Rocks Off #Coma White Acoustic #A Rose And A Baby Ruth == Arvostelut == * AllMusic: * Soundi: == Lähteet == Luokka:Vuoden 1999 konserttitallenteet Luokka:Marilyn Mansonin albumit
Jorma Luhta

Jorma Juhani Luhta (s. 5. helmikuuta 1951 SeinäjokiKuka kukin on 2005, Otava 2004) on suomalainen luontokuvaukseen erikoistunut palkittu valokuvaaja ja kirjailija. ==Elämä== Luhta syntyi melkein sokeana, mutta synnynnäinen harmaakaihi saatiin korjattua useissa leikkauksissa kouluikään mennessä. Poika innostui piirtämisestä, metsässä kulkemisesta ja karttojen laatimisesta metsäalueista. Yhdeksän ikävuoden vaiheilla Jorma Luhta lainasi isän kameraa kalastusretkellä Kaldoaivin erämaassa, mutta vasta 14 ikävuoden paikkeilla hän kiinnostui valokuvauksesta ja luontoaiheisten kirjojen tekemisestä vakavammin. Seinäjokelaispojan tärkeimmäksi ohjaajaksi luontokuvauksessa sattui kaupunkiin muuttanut, autonasentajana vielä tuolloin elantonsa ansainnut Hannu Hautala. Luhdan tunnetuimmat valokuvateokset ovat Kurkimaa (1980), Metson kuolema ja Aapaa (1987), Tansseja aavalla (1994), Metsola (2001), Tähtiyöt (2009) sekä Vaeltajat (2014). Luhta kirjoittaa itse teostensa usein puolifiktiiviset, tarinanomaiset tekstit ja on myös suunnitellut monien teostensa ulkoasun. Luhdan valokuvanäyttely The Magic Forest on kiertänyt Yhdysvalloissa, Kanadassa ja Keski-Euroopassa. Muita tärkeitä yksityisnäyttelyjä ovat muun muassa Kurjet eivät palaa (1973), Kuukkelimetsä (1982), Tansseja aavalla (1991) sekä Sininen kausi (1993). ==Teokset== * Kurkimaa, 1980 * Luonnonvalokuvauksen käsikirja, 1981 (useita tekijöitä) * Aapaa, valokuvia, 1987 * Metson kuolema, 1987 * Litokaira, 1992 * Tansseja aavalla, 1994 * Pudasjärvi, luonnostaan tunnettu, 1998 * Suo on kaunis, 1999 * Metsola, 2001, Maailman Luonnonsäätiön Vuoden luontokirja * Muuttohaukka, taivaanjumala, 2007 * Tähtiyöt, 2009, Maailman Luonnonsäätiön Vuoden luontokirja * Taivas tulessa, 2013 * Vaeltajat, 2014 ==Palkinnot ja tunnustukset== *Valokuvataiteen valtionpalkinto 1974, 1993 *Oulun läänin taidepalkinto 1988 *Pudasjärven kunnan kulttuuripalkinto 1993 *Vuoden luontokirja 2009 teoksesta Tähtiyöt ja 2001 teoksesta Metsola ===Ehdokkuudet=== *Runebergin kirjallisuuspalkintoehdokkuus 1987 ==Lähteet== == Aiheesta muualla == * Jorma Luhta Leuku-kuvatoimiston sivustolla Luokka:Suomalaiset luontokuvaajat Luokka:Vuonna 1951 syntyneet Luokka:Elävät henkilöt Luokka:Suomalaiset kirjailijat
Bolivian lippu

Bolivian lippu on Bolivian kansallistunnus vaakunan, moton ja kansallislaulun ohella. Se on johdettu vallankumousjohtaja Simón Bolívarin kapinalipusta. Nykyinen lippu otettiin käyttöön vuonna 1851. Punainen kuvastaa kansan urheutta ja sotilaiden uhrivalmiutta, keltainen mineraalirikkauksia ja vihreä luonnon vehreyttä. Valtiolipussa lipun keskellä on Bolivian vuodelta 1888 peräisin oleva vaakuna. Lipussa värikentät ovat yhtä leveitä, toisin kuin aiemmissa lipuissa. ==Historia== Bolivia sai ensimmäisen lippunsa vuonna 1825, kun maa julistautui itsenäiseksi tasavallaksi. Lippu oli pystysuorasti jaettu punavihreä lippu, jossa oli viisi oliivi- ja laakeripuun oksien ympäröimää keltaista tähteä viiden alkuperäisen maakunnan merkiksi. Vuonna 1826 kentät sijoitettiin vaakatasoon ja ylimmäksi väriksi tuli keltainen edustamaan mineraalivaroja. Punainen ja vihreä jäivät edustamaan faunaa ja floraa. Keskelle sijoitettiin vaakuna. Maan lipuksi tuli vanhan lipun rinnalle uusi lippu vuonna 1836, kun perustettiin Perun–Bolivian liittovaltio. Lippu oli kokopunainen ja sen keskellä oli liittovaltioon osallistuneiden valtioiden vaakunat. Vaakunoita ympäröivät laakeripuun seppeleet. Kuva:Flag of Bolivia (state).svg|Valtiolippu ==Aiheesta muualla== *Lipun viralliset tiedot Luokka:Bolivia Luokka:Valtioiden liput
Kombivoimalaitos

Kombivoimalaitos on voimalaitos, jossa kaasuturbiinivoimalaitos tai polttomoottorivoimalaitos on yhdistetty höyrykattilavoimalaitokseen sähköntuotannon hyötysuhteen parantamiseksi kohti maksimaalista hyötytasoa. Kombivoimalaitoksessa kaasuturbiinista tai polttomoottorista poistuvat kuumat, tyypillisesti yli 450 °C, savukaasut ohjataan jätelämpökattilaan, joka on rakenteeltaan käytännössä höyryvoimalaitos. Savukaasujen lämpö otetaan talteen ja sillä tuotetaan höyryä, joka voidaan käyttää sähköntuotantoon höyryturbiinilla.Lämpövoimaprosessit, s. 115, Ralf Wikstén, Otatieto 572 Pelkällä kaasuturbiinivoimalaitoksella päästään korkeintaan vain 35 % sähköntuotantohyötysuhteeseen. Kombivoimalaitoksissa päästään parhaimmillaan lähes 60 % sähköntuotantohyötysuhteeseen. Jos sähkön tuotannon lisäksi tuotetaan höyrystä kaukolämpöä, voidaan saavuttaa parhaimmillaan jopa yli 90 % yhteistuotannon hyötysuhde. Tällä hetkellä Suomen suurin kombivoimalaitos on Helsingin Energian omistama Vuosaari B -voimalaitos, jossa on mahdollista päästä 93 prosentin hyötysuhteeseen. == Lähteet == Luokka:Voimalaitokset
Puikot (neulominen)

Puikot (neulepuikot) ovat neulonnassa käytettävät työkalut. Neulottaessa langasta muodostetaan silmukat puikoille, jotka pitävät niiden alapuolelle muodostuvan neuleen koossa neulomisen edetessä. Neulomiseen käytettäviä puikkoja on kolmenlaisia ja niillä tehtävä työ ratkaisee käytettävän puikkotyypin. Puikkoja valmistetaan muun muassa bambusta, puusta, muovista, alumiinista sekä kaseiinista. Puikon koko eli halkaisija ilmaistaan Suomessa millimetreinä. == Pyöröpuikot == Pyöröpuikot eroavat rakenteeltaan muista puikoista: kahta puikkoa yhdistää nailonin pätkä tai vaijeri. Lyhimmät pyöröpuikot ovat 20 cm pituisia, joten hyvin pieniin putkineuleisiin niitä ei voi käyttää. Pyöröpuikkoja voi käyttää sekä putkineuleisiin että tasoneuleisiin. Osa kutojista suosii pyöröpuikkoja suorien puikkojen sijaan, koska ne mahtuvat pienempään tilaan. == Suorat puikot == Suorat puikot ovat pitempiä kuin sukkapuikot ja niiden toisessa päässä on este, jolloin silmukat eivät pääse putoamaan. Suoria puikkoja käytetään isojen tasoneuleiden neulomiseen. Puikkoja on monen pituisia, mutta yleisin pituus on 35−40 cm. Puikon koko on yleensä merkitty nuppiin. Suorat puikot kehitettiin 1800-luvun puolivälissä. == Lötköpuikot == Lötköpuikkoja käytetään kuten suoria puikkoja. Erona tavalliseen suoraan puikkoon on se, että siinä on jäykkä puikko-osa kuten pyöröpuikossa, minkä jälkeen on taipuisaa siimaa, nailonia tms. ja viimeisenä on jonkinlainen este (lopetus- tai päätypala), joka estää silmukoiden tippumisen puikolta. Lötköpuikkoja myydään valmiina. Sellaisia voi myös rakentaa irrallisista puikonpäistä, siimasta ja päätypaloista. == Sukkapuikko == Sukkapuikot ovat noin 20 cm pitkät, suorat puikot. Puikkojen päässä ei ole estettä, joka estäisi silmukoiden putoamisen. Sukkapuikkoja käytetään yleensä putkineuleiden tai pienien tasoneuleiden neulomiseen. Yleensä sukkapuikkoja myydään viiden kappaleen paketeissa. Sukkapuikko on vanhin puikkotyyppi. Myös lyhyempiä, 10−15 cm pitkiä sormikaspuikkoja on olemassa. Niitä käytetään lähinnä hanskojen sormien ja nukenvaatteiden neulomiseen. == Apupuikot == Apupuikot ovat lyhyitä puikkoja, joille esimerkiksi palmikkoneuleen neulomisen aikana voi siirtää hetkeksi silmukoita. == Puikot lentokoneessa == Puikkojen kuljettaminen käsimatkatavaroissa kiellettiin lennoilla syyskuun 2001 jälkeen, koska niitä uskottiin voitavan käyttää terrorismiin. Jotkut lentoyhtiöt sallivat puikkojen tuonnin lennoille, mutta käytäntö vaihtelee. Lentokoneissa saa nykyään käyttää muovisia sekä bambu-puikkoja. ==Lähteet== == Aiheesta muualla == *Käspaikan neulontaosio Luokka:Neulonta de:Nadel#Stricknadel
Dijon Football Côte d’Or

Dijon Football Côte d'Or on ranskalainen jalkapalloseura, joka on perustettu vuonna 1998 kahden seuran, Cercle Dijon Footballin ja Dijon FC:n yhdistyttyä. Se pitää majaansa Dijonin kaupungissa Côte-d'Orin departementissa ja pelaa kotiottelunsa Stade Gaston Gérardilla, jonne mahtuu 15 595 katsojaa. Kauden 2010–2011 päätteeksi Dijon FCO nousi Patrice Carteron'n alaisuudessa ensimmäistä kertaa historiassaan pääsarjaan. Visiitti liigatasolla jäi kuitenkin yhden kauden mittaiseksi ja kaudella 2012–2013 seura pelaa jälleen Ligue 2:ssa. Liigakauden jälkeen sekä päävalmentaja Carteron että seuran puheenjohtajana vuodesta 1998 lähtien toiminut Bernard Gnecchi jättivät tehtävänsä. Le président Gnecchi s'en va ==Saavutukset== * Ligue 2 **Hopeaa: 2016 **Pronssia: 2011 * National **Pronssia: 2004 * Ranskan amatööriliigan mestaruus: 2000 ==Valmentajat== * 2012–2018 Olivier Dall’Oglio Dall Oglio nouvel entraîneur == Lähteet == == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Dijonin urheilu Luokka:Vuonna 1998 perustetut urheiluseurat
Grenoble Foot 38

Grenoble Foot 38 on ranskalainen jalkapalloseura, joka on perustettu vuonna 1917. Seuran miesten edustusjoukkue pelaa kaudella 2022–2023 toiseksi korkeimmalla sarjatasolla, Ligue 2:ssa. == Saavutukset == * Ligue 2-mestaruudet (2): (1960, 1962) * Nationalin mestaruus: (2001) * CFA:n mestaruus: (2017) == Stadion == 500px|Stade des Alpes == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Grenoblen urheilu Luokka:Vuonna 1917 perustetut urheiluseurat
FC Gueugnon

FC Gueugnon on ranskalainen jalkapalloseura, joka on perustettu vuonna 1940. Sen historian suurin saavutus on ollut Ranskan liigacupin voitto vuonna 2000. Seuran kotipaikka on Keski-Ranskan Saône-et-Loiren departementissa sijaitseva 7 400 asukkaan Gueugnonin kunta. == Saavutukset == * Liigacup-mestaruudet: 1 (2000) * Ligue 2-mestaruudet: 1 (1979) == Entisiä pelaajia == * Nadir Belhadj * Madjid Bougherra * Mansour Boutabout * Abderraouf Zarabi * Alain Caveglia * Sylvain Distin * Franck Jurietti * Aly Cissokho * Amara Traoré * Ali Boumnijel * Steven Mouyokolo * Francisc Dican == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1940 perustetut urheiluseurat Luokka:Saône-et-Loire
En Avant de Guingamp

En Avant de Guingamp on ranskalainen jalkapalloseura, joka on perustettu vuonna 1912. Seura tulee pieneltä 8000 asukkaan Guingampin paikkakunnalta Côtes-d'Armorin departementista. Seurassa on pelannut historian aikana monia jalkapallon huippunimiä, esimerkiksi Didier Drogba, Stéphane Guivarc'h, Jean- Pierre Papin ja Vincent Candela. Kaudella 2008–2009 seura juhli historiansa ensimmäistä Coupe de Francen voittoa kaadettuaan finaalissa Stade Rennes'n 2–1. Guingampin mestaruus oli historiallinen, sillä edellisen kerran toiseksi korkeimmalla sarjatasolla pelaava seura oli voittanut cupin 1959. Cup- mestaruuden jälkeinen kausi 2009–2010 sujui kuitenkin surkeasti ja Guingamp putosi kauden jälkeen Nationaliin. Visiitti jäi kuitenkin yhden kauden mittaiseksi seuran sijoituttua kauden 2010–2011 päätteeksi sarjassa kolmanneksi. Kaudella 2012–2013 Guingamp oli yllättäen Ligue 2:n toinen ja nousi liigaan. Kaudella 2013–2014 joukkue varmisti sarjapaikkansa liigassa ja voitti seurahistorian toisen Coupe de Francen mestaruuden. EAG kaatoi finaalissa jälleen Stade Rennes'n, tällä kertaa maalein 2–0. == Saavutukset == * Ligue 2 **Hopeaa (3): 1995, 2000, 2013 * Coupe de France (2): 2009, 2014 **Finaali: 1997 * Intertoto Cupin voitto: 1996 == Entisiä pelaajia == * Claudio Beauvue * Vincent Candela * Stéphane Guivarc'h * Florent Malouda * Daniel Moreira * Jean-Pierre Papin * Guy Stéphan * Ricardo Cabanas * Didier Drogba * Lars Jacobsen * Jonas Lössl * Mustapha Yatabaré * Christopher Wreh == Entisiä päävalmentajia == * 1989–1990 Erick Mombaerts * 1990–1999 Francis Smerecki * 1999–2002 Guy Lacombe * 2004–2005 Yvon Pouliquen * 2007–2010 Victor Zvunka * 2010–2016 Jocelyn Gourvennec * 2016–2018 Antoine Kombouaré * 2018–2019 Jocelyn Gourvennec * 2019 Patrice Lair * 2019–2020 Sylvain Didot == Lähteet == == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1912 perustetut urheiluseurat Luokka:Côtes-d’Armor
Ympäristöekologia

Ympäristöekologia eli ihmisen ekologia tutkii ihmisen ja ympäristön vuorovaikutusta. Yleensä ihmisen vaikutus ympäröivään luontoon on hyväksikäyttävä ja tuhoava, mikä saattaa joskus vaarantaa ihmisen elinedellytyksiä. Ihmisen pelätään aiheuttavan suuren ekokatastrofin. Ihminen saastuttaa luontoa ja voimistaa kasvihuoneilmiötä, mikä aiheuttaa ilmaston lämpenemistä. Ihminen on myös metsästänyt sukupuuttoon ja muuten hävittänyt monia lajeja. Melko alkeellinenkin kulttuuri tuhoaa eläimiä sukupuuttoon. Jo kivikautinen maanviljelykulttuuri poltti metsät kaskeamalla ja edisti aavikoitumista. ==Katso myös== *Ekologia *Ympäristökatastrofi *Luonnonkapitalismi *Kaupunkiekologia *Ympäristöbiologia == Aiheesta muualla == * Tekoja maapallon puolesta (Helsingin kaupunginkirjaston aihepaketti) * Society for Human Ecology (SHE) * Human Ecology : An Interdisciplinary Journal * Human Ecology Review * Helsingin yliopiston ympäristöekologian laitos Luokka:Ekologia
FC Istres

FC Istres on ranskalainen jalkapalloseura, joka on perustettu vuonna 1920. Eteläranskalaista Istresin kaupunkia edustava seura nousi syksyllä 2004 ensimmäistä kertaa Ranskan pääsarjaan, mutta putosi sieltä jo seuraavana keväänä. Luokka:Ranskalaiset jalkapalloseurat Luokka:Vuonna 1920 perustetut urheiluseurat Luokka:Bouches-du-Rhône
Kivesjärven rautatieasema

Kivesjärven rautatieasema () on Suomen rataverkon liikennepaikka Kivesjärven kylässä Paltamon kunnassa Kainuussa rataosalla . Aseman etäisyys ratakilometreinä on 878,2 kilometriä Helsingin rautatieasemalta, mitattuna Haapamäen ja Oulun rautatieasemien kautta. Kivesjärvi sijaitsee 125,4 kilometrin päässä Oulun asemalta ja 40,7 kilometrin päässä Kontiomäen asemalta. Liikennepaikka toimii nykyisin ainoastaan kohtauspaikkana, eikä siellä ole lainkaan lipunmyyntiä eikä henkilö- tai tavaraliikenteen palveluja. Liikenteenohjaustoiminnot on keskitetty hoidettavaksi kaukokäytöllä Oulusta käsin. Miehitys Kivesjärvellä päättyi vuonna 1998 kauko-ohjauksen käyttöönoton yhteydessä. ==Ratapiha== Kivesjärven asemalla on pääraiteen lisäksi yksi 1 140 metrin pituinen sivuraide. Tämän lisäksi asemalla on ollut lyhyempi kuormausraide, joka purettiin 1990-luvun alussa. Ratapihaa pidennettiin noin 400 metrillä 1990-luvun puolessa välissä itäisen tavarayhdysliikenteen kasvavien junapituuksien vuoksi. Aiemmin Kivesjärven ratapihan suurin mahdollinen junapituus oli 745 metriä. Nykyisin Kostamus–Raahe-reitillä liikennöivät rautamalmipellettijunat ovat 875–893 metriä pitkiä. ==Turvalaitteet== Vuoteen 1998 saakka Kivesjärven asemalla oli käytössä ns. köyhänmiehen releasetinlaite, eli varmistuslukko- ja opastinturvalaitos. Tuolloin liikennepaikan vaihteet olivat paikallisesti käsin käännettäviä ja varmistuslukoilla lukittavia. Turvalaitemuutoksen yhteydessä varmistuslukko- ja opastinturvalaitos purettiin, ja korvattiin releasetinlaitteella. Myöhemmin releasetinlaite siirtyi kauko-ohjattavaksi Oulusta käsin, jolloin asema jäi lopullisesti miehittämättömäksi. ==Asema-alueen rakennukset== Kaikki Kivesjärven asema-alueen alkuperäiset rakennukset ovat yksityiskäytössä, ja siirtyvät yksityisomistukseen viimeistään vuonna 2007. Asema-alueella on asemarakennuksen lisäksi useita rautatiehenkilökunnan asuin- ja varastorakennuksia. Asemarakennuksesta itään sijaitsee punatiilinen, huipustaan puuverhoiltu vesitorni. Vuonna 2007 asema-alueella olivat seuraavat Ratahallintokeskuksen hallinnassa olevat rakennukset: asemarakennus, kaksi asuinrakennusta, halkovaja, huoltorakennus, sauna, kaksi kellaria, kaksi käymälärakennusta, neljä ulkorakennusta ja varastorakennus. ==Lähteet== Luokka:Paltamon rautatieliikennepaikat
Valentina Tereškova

Valentina Vladimirovna Tereškova (, s. 6. maaliskuuta 1937 Bolšoje Maslennikovo) on venäläinen/neuvostoliittolainen kosmonautti ja ensimmäinen nainen avaruudessa, jossa hän kävi Vostok 6 -lennolla 16.–19. kesäkuuta 1963. Myöhemmin hän on toiminut ilmavoimien lentäjänä ja ottanut osaa politiikkaan. Hän on sotilasarvoltaan kenraalimajuri ja koulutukseltaan insinööritieteiden tohtori. Ennen kosmonauttiuraansa hän harrasti laskuvarjohyppyä, mikä edesauttoi hänen valitsemistaan kosmonauttikoulutukseen. Valentinan ollessa vasta kahden vuoden ikäinen hänen isänsä Vladimir Aksjonovitš Tereškov kaatui talvisodassa Lemetin tienhaaran motissa 1940, palvellessaan Neuvostoliiton puna-armeijassa vaunumiehenä. Valentina sai tietää vasta vuonna 1988 isänsä kuolinpaikan Gorbatšovin aloittaman avoimuuspolitiikan johdosta. Vuonna 1963 Tereškova avioitui kosmonautti Andrijan Nikolajevin (1929–2004) kanssa ja sai tämän kanssa yhden tyttären vuonna 1964. Avioliitto päättyi eroon 1982, mutta myöhemmin Tereškova avioitui uudelleen. Hänen toinen aviomiehensä Juli Šapošnikov kuoli 1999. Tereškova on palkittu Neuvostoliiton sankari -kunniamerkillä sekä monilla muilla tunnustuksilla ja arvonimillä, muun muassa Greatest Woman Achiever of the Century. Tereškova on kiertänyt maailmaa kertomassa Venäjän kosmonauttikoulutuksesta. Hän vieraili Tiedekeskus Heurekassa 14. syyskuuta 2002 luennoimassa ja tutustumassa tiedekeskukseen. == Lähteet == * === Viitteet === == Aiheesta muualla == Luokka:NKP:n keskuskomitean jäsenet Luokka:Neuvostoliiton korkeimman neuvoston puhemiehistön jäsenet Luokka:Valtioduuman jäsenet Luokka:Neuvostoliittolaiset kenraalit Luokka:Neuvostoliittolaiset avaruuslentäjät Luokka:Neuvostoliittolaiset lentäjät Luokka:Neuvostoliiton sankarit Luokka:Sosialistisen työn sankarit Luokka:Vuonna 1937 syntyneet Luokka:Elävät henkilöt
Karl Lueger

Karl Lueger (24. lokakuuta 1844 – 10. maaliskuuta 1910) oli itävaltalainen poliitikko ja Wienin pormestari. Lueger oli tunnettu juutalaisvastaisista näkemyksistään ja rasistisesta suhtautumisesta ei-saksalaisia vähemmistöjä kohtaan. Lueger opiskeli lakia ja valmistui Wienin yliopistosta 1866 ja sai tohtorin arvon 1870. Asianajajana hän harjoitti paljon hyväntekeväisyyttä köyhimpien asiakkaittensa hyväksi eikä koskaan rikastunut. Vuonna 1872 hän aloitti poliittisen uran ja liittyi riippumattomaan liberaaliin organisaatioon. Luegerille liberaalit ja kapitalistit muodostuivat kuitenkin tarkoittamaan juutalaisia ja kristinuskon vastaisuutta. Vuonna 1875 hänet valittiin kaupunginvaltuustoon vuodeksi ja uudelleen 1876 kolmeksi vuodeksi. Vuonna 1878 hän oli riippumattomana ehdokkaana ja ryhtyi taisteluun kunnallishallinnon korruptoituneisuutta vastaan. Vuonna 1882 Luegerin demokraattinen puolue liittyi yhteen uudistuspuolueen ja saksalaiskansallisen puolueen kanssa antisemitistiseksi puolueeksi. Vuonna 1885 Lueger valittiin puolueensa ainoana edustajana Reichsratiin. Hän hyökkäsi jyrkästi Itävalta- Unkarin muodostamista vastaan, mikä johti lähes hänen erottamiseensa parlamentista. Vuonna 1890 hänet valittiin Ala-Itävallan maapäiville. Hän johti nyt antisemitististä ja antiliberaalia ryhmittymää, jota kutsuttiin kristillis-sosiaaliseksi liitoksi tai yhdistyneiksi kristityiksi. Ryhmittymä sai vuonna 1893 nimen kristillissosiaalinen puolue (Christlichsoziale Partei). Puolue voitti Wienin kunnallisvaalit 1895 ja valtuusto valitsi Luegerin pormestariksi, mutta keisari Frans Joosef I hajotti valtuuston. Tämä toistui kolme kertaa, ennen kuin keisari suostui nimittämään Luegerin pormestariksi 1897. Tässä virassa hän toimi vuoteen 1910. Luegerin politiikka inspiroi Itävallan ensimmäisen tasavallan (1918–1933) johtajia, kuten Ignaz Seipelia, Engelbert Dollfussia ja Kurt von Schuschniggia, jotka johtivat autoritaarisesti oikeistolaista Ständestaatia vuoteen 1938 sen jälkeen kun tasavallasta oli tullut diktatuuri 1933. Adolf Hitler ihaili Luegeria, joka toimi hänen silloisen asuinkaupunkinsa Wienin pormestarina 1897–1910. Hitler kutsui tätä ”viimeiseksi suureksi saksalaiseksi, joka on syntynyt Ostmarkissa (Itävälta)”. Hitler arvosti Karl Luegerin manipulaatiokykyä päämäärien saavuttamiseksi. Luegerin saksankielisiä käsityöläisiä halpaa tšekkiläistä työvoimaa vastaan puolustanutta puoluetta on pidetty Saksan kansallissosialistisen työväenpuolueen ideologisena edeltäjänä. ==Kadunnimi== Wienin Ring-kadun yhden osuuden nimi oli Dr. Karl Lueger-Ring. Nimi herätti närää, ja Wienin kaupunki päätti vuonna 2012 muuttaa nimen Universitätsringiksi. Aukio Dr. Karl Lueger Platz säilyttänee kuitenkin nimensä.Juutalaisvastaisen pormestarin nimi pyyhitään Wienin katukuvasta, Yle.fi/Uutiset, viitattu 21.4.2012 ==Lähteet== == Aiheesta muualla == Luokka:Itävaltaunkarilaiset poliitikot Luokka:Pormestarit Luokka:Vuonna 1844 syntyneet Luokka:Vuonna 1910 kuolleet
Palatsi

Palatsi on rakennus, joka on rakennettu useimmiten korkeatasoiseksi asunnoksi tai edustuskäyttöön. Perinteisesti palatseja ovat rakentaneet muun muassa hallitsijat ja suuryritykset. Hallitsijoiden rakennuttamat palatsit ovat useimmiten toimineet hallitsijan asuntona. ==Maailman suurimmat palatsit== Palatsi Valtio Kaupunki Pinta-ala Lähde 200px|Hofburg Palace Hofburg Wien 240 000 m² Talvipalatsi Pietari 233 345 m² Louvren palatsi Pariisi 210 000 m² Istana Nurul Iman Bandar Seri Begawan 200 000 m² 200px|Apostolic Palace Apostolinen palatsi Vatikaani 162 000 m² http://translate.google.it/translate?sl=it&tl;=en&js;=n&prev;=_t&hl;=it&ie;=UTF-8&layout;=2&eotf;=1&u;=http%3A%2F%2Favirel.unitus.it%2Fbd%2Fautori%2Fcallari%2Fpalazzi_roma%2Fpalazzi_monumentali.html See the voice Vatican Palace Kielletty kaupunki Peking 150 000 m² Malborkin linna Malbork 143 000 m² Palacio Real de Madrid Madrid 135 000 m² Qasr Al Watan Abu Dhabi 134 275 m² Quirinalen palatsi Rooma 110 500 m² Abadainin palatsi Kairo 108 000 m² Umaid Bhawanin palatsi Jodhpur 105 218 m² Telanganan palatsi Hyderabad 103 194 m² Falaknuman palatsi 93 971 m² Istana Negara Kuala Lumpur 90 082 m² Venarian palatsi Venaria Reale 80 000 m² Buckinghamin palatsi Lontoo 77 000 m² Çırağanin palatsi Istanbul 76 000 m² Prahan linna Praha 70 000 m² 200px|Topkapi Palace Topkapın palatsi Istanbul 70 000 m² Mukdenin palatsi Shenyang 63 272 m² Versailles’n palatsi Versailles 63 154 m² Welcome to Versailles Tukholman kuninkaanlinna Tukholma 61 210 m² Prinssi Gongin kartano Peking 61 120 m² Casertan palatsi Caserta 61 000 m² Mannheimin palatsi Mannheim 60 000 m² Windsorin linna Windsor 54 835 m² Christiansborg Kööpenhamina 51 660 m² Hampton Courtin palatsi Richmond upon Thames 47 330 m² Fontainebleaun palatsi Fontainebleau 46 500 m² Berliner Stadtschloss Berliini 45 000 m² 200px|A view of the palace from the Bosporus Dolmabahçen palatsi Istanbul 45 000 m² Budan linna Budapest 44 674 m² Grand Serail Beirut 39 970 m² Mafran palatsi Mafra 39 948 m² Het Loo Appeldoorn 36 042 m² Brysselin kuninkaallinen palatsi Bryssel 33 027 m² 200px|Palazzo Pitti Palazzo Pitti Firenze 32 000 m² 200px| Frederiksborg Palace Frederiksborgin linna Hillerød 31 290 m² Schönbrunnin linna Wien 31 056 m² 200x200px|Mufu Palace Mufun kartano Lijiang 30 667 m² El Escorial San Lorenzo de El Escorial 30 658 m² Kronborgin linna Helsingør 28 724 m² Amalienborgin linna Kööpenhamina 26 500 m² Yıldızin palatsi Istanbul 25 000 m² Kremlin suuri palatsi Moskova 24 100 m² Münchenin Residenz München 23 000 m² Amsterdamin kuninkaallinen palatsi Amsterdam 22 031 m² Jelgavan palatsi Jelgava 21 000 m² Rashtrapati Bhavan Delhi 20 000 m² Ras El Tin Aleksandria 17 000 m² Soestdijk Baarn 9 000 m² Huis ten Bosch Haag 8 785 m² Raj Bhavan Kolkata 7 804 m² * ==Viitteet==
Isle of Beauty, Isle of Splendour

Isle of Beauty, Isle of Splendour ("Kauneuden saari, loistoisa saari") on Dominican kansallislaulu. Laulusta tuli virallinen kansallislaulu maan itsenäistymisen yhteydessä vuonna 1967. Laulun on sanoittanut Wilfred Oscar Morgan Pond ja musiikin säveltänyt Lemuel McPherson Christian. Kansallislaulun sanat :Isle of beauty, isle of splendor, :Isle to all so sweet and fair, :All must surely gaze in wonder :At thy gifts so rich and rare. :Rivers, valleys, hills and mountains, :All these gifts we do extol. :Healthy land, so like all fountains, :Giving cheer that warms the soul. :Dominica, God hath blest thee :With a clime benign and bright, :Pastures green and flowers of beauty :Filling all with pure delight, :And a people strong and healthy, :Full of godly, rev'rent fear. :May we ever seek to praise Thee :For these gifts so rich and rare. :Come ye forward, sons and daughters :Of this gem beyond compare. :Strive for honour, sons and daughters, :Do the right, be firm, be fair. :Toil with hearts and hands and voices. :We must prosper! Sound the call, :In which ev'ryone rejoices, :"All for Each and Each for All." Epävirallinen suomennos :Kauneuden saari, loistoisa saari, :saari, kaikille niin ihana ja oivallinen, :kaikkien on hämmästyttävä suuresti :rikkaita ja harvinaisia lahjojasi. :Joet, laaksot, kunnaat ja vuoret, :kaikkia näitä lahjojasi ylistämme. :Ihana maa, kaikkine lähteineen, :sen sulo virvoittaa sielun. :Dominica, Jumala on siunannut sinua, :kirkkaalla ja jalolla maalla, :vihreillä niityillä ja kauniilla kukilla, :jotka ihastuttavat kaikkien mielen. :Sekä voimakkaalla ja terveellä kansalla, :joka kunnioittaa ja pelkää Jumalaa. :Ylistäkäämme sinua alati :näistä rikkaista ja harvinaisista lahjoista. :Käykää eespäin, tämän verrattoman jalokiven :pojat ja tyttäret. :Pyrkikää kunniaan, pojat ja tyttäret, :tehkää oikein, olkaa lujia, olkaa oikeudenmukaisia. :Ylistäkää sydämin, käsin ja äänin, :Meidän on kukoistettava! Äänen on kaikuttava, :jolla jokainen julistaa iloaan: :Yksi kaikkien ja kaikki yhden puolesta! == Lähteet == Luokka:Dominica Luokka:Kansallislaulut
Puikko

Puikko tarkoittaa seuraavia asioita: * tahtipuikko, kapellimestarin työväline * neulontapuikko, neuleen valmistamisessa käytettävä väline * syömäpuikko, itäaasialainen ruokailuväline * jäätelöpuikko, puutikun ympärille jäädytetty jäätelöannos * jääpuikko, teräväkärkinen jäämuodostelma * peräpuikko eli suppo
Stade Lavallois Mayenne FC

Stade Lavallois Mayenne FC on ranskalainen jalkapalloseura, joka on perustettu vuonna 1902 länsiranskalaisen Mayennen departementin Lavalissa. == Aiheesta muualla == * Joukkueen viralliset sivut * Sitoutumattomien Foorumi Luokka:Ranskalaiset jalkapalloseurat Luokka:Vuonna 1902 perustetut urheiluseurat Luokka:Mayenne
Conrad Albrecht

Conrad Albrecht (7. lokakuuta 1880 Bremen – 18. elokuuta 1969 Hampuri) oli Kriegsmarinen amiraali. Albrecht ylennettiin Saksan laivaston aliluutnantiksi () vuonna 1900. Ensimmäisen maailmansodan lopulla hän oli edennyt komentajakapteeniksi (). Albrecht oli 1925-1928 Itämeren aseman komentajana. Hänet ylennettiin kenraaliamiraaliksi () huhtikuussa 1939 ja johti laivastoa Saksan hyökätessä Puolaan. Albrecht jäi eläkkeelle 31. joulukuuta 1939. Luokka:Kriegsmarinen amiraalit Luokka:Vuonna 1880 syntyneet Luokka:Vuonna 1969 kuolleet
FC Lorient-Bretagne Sud

FC Lorient-Bretagne Sud on ranskalainen jalkapalloseura, joka perustettiin vuonna 1926. Seuran edustusjoukkue pelaa Ranskan korkeimmalla sarjatasolla Ligue 1:ssa. Sen historian suurin saavutus on Ranskan cupin voitto vuonna 2002. == Saavutukset == * Coupe de France: 2002 * Coupe de la Ligue ** Hopeaa: 2002 == Entisiä valmentajia == * Bernard Casoni * Christian Gourcuff * Mickaël Landreau * Ángel Marcos * Yvon Pouliquen * Sylvain Ripoll == Lähteet == == Aiheesta muualla == * Seuran sivusto Luokka:Ranskalaiset jalkapalloseurat Luokka:Vuonna 1926 perustetut urheiluseurat Luokka:Morbihan
Denizli

Denizli on Denizlin maakunnan pääkaupunki Turkin lounaisosassa. Kaupungissa on arviolta 557 300 asukasta (vuonna 2014). Denizli on tunnettu tekstiiliteollisuudesta ja Denizlin kukoista. Aivan Denizlin lähellä sijaitsee Unescon maailmanperintökohde, Pamukkale. == Lähteet == == Aiheesta muualla == * Kaupungin kotisivut Luokka:Turkin kaupungit Luokka:Denizlin maakunta
CS Sedan Ardennes

CS Sedan Ardennes on ranskalainen jalkapalloseura, joka on perustettu vuonna 1919. Koillis-Ranskassa sijaitsevan Ardennesin departementin Sedanin kaupungista kotoisin olevan seuran lempinimi on Les sangliers, villisiat. ==Saavutukset== * Cup-mestaruudet: 2 (1956, 1961) * Ligue 2-mestaruudet: 1 (1955) ==Entisiä pelaajia== * Roger Lemerre (1961–1969) * Salif Diao (2000–2002) * Henri Camara (2001–2003) * Nadir Belhadj (2004–2007) * Michaël Ciani (2005–2006) * Mansour Boutabout (2005–2008) * Abdelnasser Ouadah (2006–2007) * Grégory Pujol (2006–2007) * Joseph-Désiré Job (2006–2007) * Alaeddine Yahia (2006–2008) * Djamel Abdoun (2007–2008) ==Aiheesta muualla== * Joukkueen viralliset sivut Luokka:Ranskalaiset jalkapalloseurat Luokka:Vuonna 1919 perustetut urheiluseurat Luokka:Ardennes
Gottlieb Klein

thumb|Gottlieb Kleinin hauta Solnassa. Gottlieb Klein (18. helmikuuta 1852 Homonna, Slovakia – 6. huhtikuuta 1914 Saltsjöbaden, Ruotsi) oli juutalainen rabbi. Klein työskenteli muun muassa Böömissä ja Elbingissä. Hän oli saanut ortodoksijuutalaisen koulutuksen, mutta tuli myöhemmin uudistusmieliseksi. Klein muutti Ruotsiin vuonna 1883 ja hänestä tuli maan ensimmäinen rabbi. Gottlieb Kleinin nuorin poika oli fyysikko Oskar Klein. ==Lähteet== Luokka:Rabbit Luokka:Slovakialaiset henkilöt Luokka:Ruotsalaiset uskonnolliset johtajat Luokka:Vuonna 1852 syntyneet Luokka:Vuonna 1914 kuolleet
FC Martigues

FC Martigues on ranskalainen jalkapallojoukkue, joka on perustettu Martiguesin kaupungissa Etelä-Ranskassa vuonna 1921. Se nousi syksyllä 1993 Ligue 1:een, ja pysyi korkeimmalla sarjatasolla kolme kautta. Syksyllä 2003 Ranskan jalkapalloliitto pudotti joukkueen CFA-tasolle, eli Ranskan neljänneksi korkeimmalle sarjatasolle, joka on nykyään National 2. FC Martigues pelaa kotiottelunsa 11 500 -paikkaisella Stade Francis-Turcanilla. Luokka:Ranskalaiset jalkapalloseurat Luokka:Vuonna 1921 perustetut urheiluseurat Luokka:Bouches-du-Rhône
Tours FC

Tours Football Club on ranskalainen jalkapalloseura, joka on perustettu vuonna 1919. Sen kotistadion on 1979 käyttöön otettu ja 2006–2007 peruskorjattu Stade de la Vallée du Cher, jonka kapasiteetti on 11 912. Stadionin omistaa Toursin kaupunki. Seuran noustua Ligue 2:een se ehdotti yhteisymmärryksessä Toursin pormestarin kanssa toukokuussa 2008 hanketta, joka nostaisi kapasiteetin 25 000 katsojaan 3–4 vuoden aikajänteellä. 34 miljoonan euron hintaiseksi arvioitu projekti aiotaan rahoittaa alueen kuntien ja yksityissektorin yhteistyöllä. Nykyisin joukkue pelaa Ranskan viidenneksi korkeimmalla sarjatasolla National 3:ssa. == Saavutukset == * Ligue 2-mestaruudet: 1 (1984) == Entisiä pelaajia == * Sergio Omar Almirón * Sylvain Distin * Olivier Giroud * Guy Lacombe * Rabah Madjer * Karim Saïdi * Tony Vairelles == Entisiä valmentajia == * Olivier Pantaloni * Daniel Sanchez == Lähteet == == Aiheesta muualla == *Seuran kotisivut Luokka:Ranskalaiset jalkapalloseurat Luokka:Vuonna 1919 perustetut urheiluseurat Luokka:Tours
SCO Angers

SCO Angers on vuonna 1919 perustettu ranskalainen jalkapalloseura Angersin kaupungista, Maine-et-Loiren departementista. Angers on pelannut Ranskan pääsarjassa Ligue 1:ssä vuodesta 2015. Sitä edellisen kerran joukkue oli ollut pääsarjassa kaudella 1993–1994. == Saavutukset == * Ligue 2-mestaruudet: 2 (1969, 1976) == Lähteet == == Aiheesta muualla == *Joukkueen viralliset sivut Luokka:Ranskalaiset jalkapalloseurat Luokka:Vuonna 1919 perustetut urheiluseurat Luokka:Angers
Sound system

Sound system on reggaeta äänilevyiltä soittava kokoonpano, joka koostuu DJ:istä eli jamaikalaisittain selektoreista sekä jamaikalaisittain deejayistä eli MC:istä eli mikrofonimiehistä. Termi sound system viittaa myös fyysiseen äänentoistolaitteistoon, jolla musiikkia soitetaan. Sound system eli suomalaisittain soundi on levytetyn reggaen tärkein äänitorvi. Soundi koostuu selektoreista eli levyvalikoitsijoista ja mikrofonimiehistä, jotka perinteisesti soittavat omilla PA-laitteistoillaan omia dubplate- ja muita äänilevyvalikoimiaan. Mikrofonimiesten tehtävä soundissa on tärkeä: He juontavat levyjä sisään sekä pitävät juonnoillaan ja viihdytyksellään yleisön kiinnostusta yllä. Tunnetuimpiin sound systemeihin maailmalla kuuluvat jamaikalaiset Stone Love, Bass Odyssey ja Killamanjaro, newyorkilainen LP International, Channel One Sound System, King Shiloh Soundsystem sekä saksalainen Sentinel, joka voitti vuoden 2005 World Clashin New Yorkissa. Tunnetuimpia suomalaisia soundeja ovat Komposti, Lion Head, MPV, Intergalaktik Sound System, Tulitauko Sound, Black Bear Sound, Pouta Sound, Ghetto Blaster Sound, Cool Runnings, Tampere Oak Leaf, Healing of the Nation, Ivah Sound, Jah Equity Sound System, Family Sound ja Black Hula sekä ainoa jamaikalainen soundi Suomessa, Super One Sound. Luokka:Reggae
Röylä

Röylä () on Espoon kaupunginosa. Röylä sijaitsee Pohjois-Espoossa Bodominjärven pohjoispuolella. Röylässä oli vuoden 2023 lopussa 375 asukasta. Asukkaiden keski-ikä on 56,6 vuotta. Suurimmaksi osaksi Röylä muodostuu pelloista ja metsästä. Röylässä on löydetty monia kivikautisia asuinpaikkoja.Röylän muinaislöydöt Alueen rakennuskanta on lähes täysin erillisiä pientaloja. Röylässä on yksi ruotsinkielinen koulu, Rödskogs skola. Aivan koulun vieressä on Snettansin maatila. Lisäksi Röylässä on useita hevostiloja, joissa toimii ratsastuskouluja. Röylän eteläosassa sijaitsee alun perin upseerikartanoksi perustettu HovgårdHärö, s. 265–267. Pohjois-Espoon alueella toimii vuonna 1971 perustettu Röylän ja Bodomin Seudun omakotiyhdistys ry.Röylän ja Bodomin Seudun omakotiyhdistys ry. Röylän länsiosassa on useita pieniä ja pienehköjä järviä, kuten Häkläjärvi, Sorvalampi, Hepolampi ja Igelträsk. Velskolan Pitkäjärven itäinen osa kuuluu Röylään. Velskolaan kuuluu ainoastaan Pitkäjärven luoteinen osa; luoteisrannalta itään työntyvät niemet ulottuvat virallisen kaupunginosajaon mukaan Röylän alueelle.Röylä Espoon Opaskartalla == Nimi == Röylän nimen taustalla on Gammelgårdin takamailla sijainnut Rödskogin kylä. Nimi voi olla peräisin joko Lohjan Röylästä tai se voi olla lyhentymä ruotsinkielisestä ilmauksesta rödjad skog, joka merkitsee raiviota tai kaskettua aluetta. Suomenkielinen vastine lienee kulkenut ruotsinkielisen rinnalla pitkään, mutta asiakirjoihin vastinetta ei ole kirjattu. Kylännimeksi nimipari Röylä – Rödkskog vahvistettiin 1965 ja kaupunginosannimeksi vuonna 1982. == Historia == Rödskogin kylä oli 1500-luvulla kahdeksantaloinen kylä Gammelgårdin takamailla. 1600-luvulta peräisin olevia alueen taloja ovat Röylän Hovi, Buus, Nyby ja Neppers, jotka ovat olemassa edelleen. Kaupunginosaksi kasvaessaan Snettansin kylä on sulautunut Röylään. == Väestö == === Väkiluvun kehitys === == Lähteet == * === Viitteet === *
FC Nancy

FC Nancy on ranskalainen jalkapalloseura, joka perustettiin vuonna 1901 ja lakkautettiin vuonna 1965. Se kävi kahdesti Ligue 1:ssä, ja eteni myös kahdesti Ranskan Cupin eli Coupe de Francen finaaliin, häviten kuitenkin molemmilla kerroilla. Nancyn kaupungin nykyinen jalkapallon ykkösseura on AS Nancy-Lorraine. Luokka:Ranskalaiset jalkapalloseurat Luokka:Vuonna 1901 perustetut urheiluseurat Luokka:Nancy
Pamukkale

Pamukkale on Lounais-Turkissa sijaitseva luonnonilmiökohde. Pamukkale tarkoittaa suomeksi käännettynä "puuvillalinnaa". Pamukkale muodostuu korkeasta pengermaastosta, joka koostuu vitivalkoisista kalkkikivikerroksista. Lämmin (35-50 astetta), kalkkipitoinen vesi virtaa hitaasti alas 100 metriä korkeata kiviseinämää, muodostaen valkoisia tasanteita, tippukiviä ja vesialtaita. Pohjaveden vähennyttyä (asutus ja hotellit kuluttavat vettä), ovat portaat muuttuneet ruskeiksi. Pamukkale sijaitsee aivan Denizlin ulkopuolella. Pamukkale on Turkin suosituimpia retkikohteita. Suuret kävijämäärät ovat tuhonneet aluetta. Valkoiset kalliot ovat likaantuneet ja tummuneet. Nykyisin kalkkikivitasanteilla kävely tai altaissa kylpeminen on kiellettyä. Valkoisuutta pyritään ylläpitämään ohjaamalla vettä eri paikkoihin. Pienellä alueella oli mahdollisuus kävellä matalissa altaissa (3/2016) Uiminen on mahdollista Kleopatra-altaassa, johon mineraalipitoista, +35-asteista vettä johdetaan. Vedellä uskotaan olevan monia ihotauteja ja sydänsairauksia parantavia vaikutuksia. Veden uskotaan myös nuorentavan. Kleopatran allas on hyvin erityislaatuinen. Vesi on kristallinkirkasta ja altaan pohjalla on Kleopatran aikaisia, 2 000 vuotta vanhoja pylväitä ja pilareita. Huipulla sijaitsee antiikin Hierapolis, muinainen pyhiinvaelluspaikka. Kohde valittiin kulttuuriarvojen perusteella Unescon maailmanperintöluetteloon vuonna 1988. == Lähteet == == Aiheesta muualla == Luokka:Luonnonnähtävyydet Luokka:Unescon maailmanperintökohteet Turkissa Luokka:Denizlin maakunta Luokka:Seulonnan keskeiset artikkelit